Bakgrunnen for handlingen er at Fleksnes har dødd i en ulykke på Nøttefjord camping og deretter havnet ved Perleporten. Her vil han gjerne inn, men St. Peter ønsker å granske hans liv på jorden først. Han forsøker å lure seg gjennom perleporten forkledd som nonne, men St. Peter fatter mistanke. Når han blir avslørt forsøker han å få St. Peters sympati ved å hente frem en episode fra livet hvor han tilbrakte påsken mutters alene. Men St. Peter blir ikke helt overbevist.